Poliisi on löytänyt aiemmin kadonneeksi ilmoitetun 13-vuotiaan pojan kuolleena Karakalliosta maastosta.

Täältä Espoossa kadonnut poika löytyi.

Poika katosi lauantai-iltana Espoossa Karakallion-Laaksolahden-Kauniaisten alueella. Pojan äidin mukaan tämä ei palannut kotiin sovitun mukaisesti, eikä häneen saatu sen jälkeen yhteyttä. Äidin mukaan tilannetta ei edeltänyt mikään riita, ja yleensä poika on aina ilmoittanut menoistaan.

Pojalla oli mukana myös Niken musta narureppu, joka oli lauantai-iltana löytynyt litimärkänä Karakallion koulun viereltä.

Länsi-Uudenmaan poliisin yleisjohtajan Petri Launiaisen mukaan poliisi suorittaa paikalla edelleen tutkimuksia, ja vielä on liian aikaista arvioida kuolinsyytä.

Espoon poliisiaseman tutkintayksikkö selvittää kuolemansyytä.

Poliisilaitos ottaa tiedotteessaan osaa pojan omaisten pohjattomaan suruun.

Juttu täydentyy.